गर्भ में आने वाली दिव्य आत्मा के आगमन के लिए पति-पत्नी को तैयारी करनी चाहिए। स्वस्थ शरीर में ही स्वस्थ मन निवास करता है। आंतरिक रूप से प्रसन्न व्यक्ति चिंता, शोक, भय, क्रोध व तनाव से मुक्त होता है। ऐसे निर्मल और स्वस्थ पति-पत्नी एक दूसरे के प्रति पूर्ण प्रेम से जुडे़ हों, ऐसी श्रेष्ठ मनोवृत्ति वाला दम्पत्ति जब योग्य आचार-विचार से युक्त होकर ईश्वर का स्मरण कर उस दिन विशेष प्रार्थना करके, यदि सम्भव हो तो हवन करके संतान प्राप्ति के लिए प्रवृत्त हो, तभी उत्तम गर्भ की धारणा होती है।